ඒ අනුව ඊට අදාළව නිර්දේශ කිහිපයක්ද මෙම වාර්තාව මගින් ලබාදීමට කටයුතු කර තිබෙනවා.සංචාරක ක්ෂේත්‍රය වැනි තාවකාලිකව නතර කර දැමුණු බොහෝ ව්‍යාපාර නැවත පණ ගැන්වීම සිදුකරන්නේ කෙසේ ද යන්න පිළිබඳව මෙන්ම එලෙස සිදුකරනතුරු අදාළ ව්‍යාපාර මෙන්ම, ඊට සම්බන්ධ සේවකයින්ට කුමක් කළ යුතු ද යන්න පිළිබඳව ගන්නා තීරණ සම්බන්ධයෙන් එහිදී මූලිකත්වය ලබාදුන් බවයි කම්කරු කොමසාරිස් ජනරාල් ඒ.විමලවීර සඳහන් කළේ.අදාළ සමීක්ෂණයට අනුව කොරෝනා වෛරස් පාලන සීමා හේතුවෙන් බස්නාහිර පළාතේ ව්‍යාපාරික ස්ථානවලින් සියයට 53ක් මුළුමනින්ම වසා දමා තිබූ අතර, සියයට 44ක් අර්ධ වශයෙන් මෙහෙයුම් අත්හිටුවා තිබෙනවා.